smcproject/ml-wiki-sentences huggingface dataset:
കൺപോളകൾ ഉയർത്തുന്ന പേശികൾക്കുണ്ടാകുന്ന ക്ഷതം, മുകളിലെ സെർവിക്കൽ സിമ്പതറ്റിക് ഗാംഗ്ലിയണിൻ്റെ കേടുപാടുകൾ അല്ലെങ്കിൽ ഈ പേശിയെ നിയന്ത്രിക്കുന്ന നാഡിക്ക് (മൂന്നാം ക്രേനിയൽ നാഡി (ഒക്കുലോമോട്ടർ നാഡി)) കേടുപാടുകൾ കാരണം റ്റോസിസ് ഉണ്ടാകാം.
അത്തരം കേടുപാടുകൾ പ്രമേഹം , ബ്രെയിൻ ട്യൂമർ, പാൻകോസ്റ്റ് ട്യൂമർ (ശ്വാസകോശത്തിന്റെ അഗ്രം), പേശികളുടെ ബലഹീനത അല്ലെങ്കിൽ നാഡിക്ക് ക്ഷതം എന്നിവയ്ക്ക് കാരണമായേക്കാവുന്ന രോഗങ്ങളായ മയസ്തീനിയ ഗ്രാവിസ് അല്ലെങ്കിൽ ഒക്യുലോഫറിൻജിയൽ മസ്കുലർ ഡിസ്ട്രോഫി പോലുള്ള ഒരു അടിസ്ഥാന രോഗത്തിന്റെ അടയാളമോ ലക്ഷണമോ ആകാം.
ബ്ലാക്ക് മാമ്പ പോലെയുള്ള ചില പാമ്പ് വിഷങ്ങളിലെ വിഷവസ്തുക്കളുമായി സമ്പർക്കം പുലർത്തുന്നതും ഈ ഫലത്തിന് കാരണമായേക്കാം.
ലിവേറ്റർ പേശിയുടെ അപ്പോണ്യൂറോസിസ്, നാഡി തകരാറുകൾ, ആഘാതം, വീക്കം അല്ലെങ്കിൽ കൺപോള അല്ലെങ്കിൽ ഓർബിറ്റിലെ മുറിവുകൾ എന്നിവയാൽ റ്റോസിസ് ഉണ്ടാകാം.
ഓട്ടോ ഇമ്യൂൺ ആന്റിബോഡികൾ ന്യൂറോ ട്രാൻസ്മിറ്ററിനെ ആക്രമിക്കുകയും ഇല്ലാതാക്കുകയും ചെയ്യുന്നതിന്റെ ഫലമായി ലെവേറ്ററുകളുടെ തകരാറുകൾ സംഭവിക്കാം.
റ്റോസിസ് ഒരു മയോജനിക്, ന്യൂറോജെനിക് , അപ്പോണ്യൂറോട്ടിക്, മെക്കാനിക്കൽ അല്ലെങ്കിൽ ട്രോമാറ്റിക് കാരണങ്ങളാൽ സംഭവിക്കാം, ഇത് സാധാരണയായി ഒറ്റപ്പെട്ടാണ് സംഭവിക്കുന്നത്, അതുപോലെ ഇത് രോഗപ്രതിരോധ, ഡീജനറേറ്റീവ് അല്ലെങ്കിൽ പാരമ്പര്യ വൈകല്യങ്ങൾ, മുഴകൾ അല്ലെങ്കിൽ അണുബാധകൾ പോലുള്ള മറ്റ് പല അവസ്ഥകളുമായി ബന്ധപ്പെട്ടിരിക്കാം.
അക്വയർഡ് റ്റോസിസ് ഏറ്റവും സാധാരണയായി ഉണ്ടാകുന്നത് അപ്പോന്യൂറോട്ടിക് റ്റോസിസ് മൂലമാണ്.
ലിവേറ്റർ അപ്പോന്യൂറോസിസ് ന്റെ വാർദ്ധക്യം, ശോഷണം അല്ലെങ്കിൽ ശിഥിലീകരണം എന്നിവയുടെ ഫലമായി ഇത് സംഭവിക്കാം.
മാത്രമല്ല, വിട്ടുമാറാത്ത വീക്കം അല്ലെങ്കിൽ ഇൻട്രാഒക്യുലർ ശസ്ത്രക്രിയ എന്നിവയും ഇതേ ഫലത്തിലേക്ക് നയിച്ചേക്കാം.
കൂടാതെ, ദീർഘനേരം കോൺടാക്റ്റ് ലെൻസുകൾ ധരിക്കുന്നത് ഈ അവസ്ഥയുടെ വികാസത്തിൽ ഒരു നിശ്ചിത സ്വാധീനം ചെലുത്തുമെന്ന് കരുതപ്പെടുന്നു.
ജന്മനാ ഉണ്ടാകുന്ന കൺജനിറ്റൽ ന്യൂറോജെനിക് റ്റോസിസ് ഹോർണേഴ്‌സ് സിൻഡ്രോം മൂലമാണെന്ന് വിശ്വസിക്കപ്പെടുന്നു.
ഈ സാഹചര്യത്തിൽ, മിതമായ റ്റോസിസ് ഇപ്‌സിലാറ്ററൽ റ്റോസിസ്, ഐറിസ് ആൻഡ് ഐയോല ഹൈപ്പോപിഗ്മെന്റേഷൻ, ഉയർന്ന ടാർസൽ പേശിയുടെ പാരെസിസ് മൂലമുണ്ടാകുന്ന അൻഹൈഡ്രോസിസ് എന്നിവയുമായി ബന്ധപ്പെട്ടിരിക്കാം.
ആഘാതം, നിയോപ്ലാസ്റ്റിക് ഇൻസൽട് അല്ലെങ്കിൽ രക്തക്കുഴൽ രോഗം എന്നിവയ്ക്ക് ശേഷം അക്വയേഡ് ഹോർണർ സിൻഡ്രോം ഉണ്ടാകാം.
കൺപോളകളുടെ മുറിവിന് ശേഷം ആഘാതം മൂലമുള്ള റ്റോസിസ് ഉണ്ടാകാം.
കൺപോളകളുടെ നിയോപ്ലാസങ്ങൾ, ന്യൂറോഫിബ്രോമകൾ അല്ലെങ്കിൽ വീക്കം അല്ലെങ്കിൽ ശസ്ത്രക്രിയയ്ക്ക് ശേഷമുള്ള സികാട്രൈസേഷൻ എന്നിവയാണ് റ്റോസിസിന്റെ മറ്റ് കാരണങ്ങൾ.
പ്രായമാകുമ്പോൾ നേരിയ തോതിലുള്ള റ്റോസിസ് ഉണ്ടാകാം.
ഒരു സെറിബ്രൽ അനൂറിസം മൂലമുണ്ടാകുന്ന തേഡ് നേർവ് പാൽസിയുടെ ആദ്യ സിഗ്നലുകളിൽ ഒന്നായിരിക്കാം കൺപോളകൾ തൂങ്ങിക്കിടക്കുന്നത്, അല്ലാത്തപക്ഷം അത് ലക്ഷണമില്ലാത്തതും ഒക്യുലോമോട്ടർ നേർവ് പാൽസി എന്ന് വിളിക്കപ്പെടുന്നതുമാണ്.
മോർഫിൻ , ഓക്‌സികോഡോൺ, ഹെറോയിൻ, ഹൈഡ്രോകോഡോൺ തുടങ്ങിയ ഒപിയോയിഡ് മരുന്നുകളുടെ ഉയർന്ന ഡോസുകൾ ഉപയോഗിക്കുന്നത് റ്റോസിസിന് കാരണമാകും.
പ്രെഗബാലിൻ എന്ന ആൻറികൺവൾസന്റ് മരുന്നും നേരിയ തോതിലുള്ള റ്റോസിസിന് കാരണമാകുമെന്ന് അറിയപ്പെടുന്നു.
വ്യത്യസ്‌ത ആഘാതങ്ങൾ വ്യത്യസ്‌ത തരത്തിൽ റ്റോസിസ് ഉണ്ടാക്കും.
ഉദാഹരണത്തിന്, മയോജെനിക് റ്റോസിസ്, ലെവേറ്റർ പേശിക്കും കൂടാതെ/അല്ലെങ്കിൽ മുള്ളർ പേശിക്കും ഏൽക്കുന്ന നേരിട്ടുള്ള പരിക്കിന്റെ ഫലമായാണ് ഉണ്ടാകുന്നത്.
മറുവശത്ത്, ന്യൂറോജെനിക് റ്റോസിസ് സംഭവിക്കുന്നത് തലയ്ക്ക് ഏൽക്കുന്ന  പരിക്കുകൾ, ന്യൂറോടോക്സിൻ (വാസ്പ്/തേനീച്ച/പാമ്പ് വിഷം), ബോട്ടുലിനം ടോക്‌സിൻ എന്നിവ പോലെയുള്ള സാഹചര്യങ്ങളിലാണ്.
രോഗിയുടെ കൺപോളകളുടെ ചലനം പരിമിതപ്പെടുത്തുന്നതോ, കൺപോളയുടെ ഭാരം കൂടുന്നതോ കാരണം മെക്കാനിക്കൽ റ്റോസിസ് സംഭവിക്കാം.
മറ്റൊരു സംവിധാനം ഒക്യുലോമോട്ടർ നാഡിയുടെ അസ്വസ്ഥതയാണ്, ഇത് ലെവേറ്റർ പാൽപെബ്രയെ ദുർബലപ്പെടുത്തി കൺപോളകൾ താഴേയ്ക്ക് തൂങ്ങുന്നതിന് കാരണമാകുന്നു.
മൂന്നാം ക്രേനിയൽ ഞരമ്പിലെ സമ്മർദ്ദം മൂലം മസ്തിഷ്ക ട്യൂമർ ഉള്ള ഒരു രോഗിയിലും റ്റോസിസ് സംഭവിക്കാം.
പതോളജി
മയസ്തീനിയ ഗ്രാവിസ് ഒരു സാധാരണ ന്യൂറോജെനിക് റ്റോസിസ് ആണ്, ഇത് ഒരു തരം  ന്യൂറോ മസ്കുലർ റ്റോസിസ് ആണ്, കാരണം പാത്തോളജിയുടെ സ്ഥലം ന്യൂറോ മസ്കുലർ ജംഗ്ഷനിലാണ്.
മയസ്തീനിയ ഗ്രാവിസ് രോഗികളിൽ 70% ആളുകള്ക്ക് റ്റോസിസ് ഉള്ളതായി പഠനങ്ങൾ കാണിക്കുന്നു, ഈ രോഗികളിൽ 90% പേർക്ക് ഒടുവിൽ റ്റോസിസ് വികസിക്കും.
ഈ സാഹചര്യത്തിൽ, റ്റോസിസ് ഒരു കണ്ണിനെ മാത്രം ബാധിക്കുന്നതോ രണ്ടു കണ്ണുകളെയും ബാധിക്കുന്നതോ ആകാം, ക്ഷീണം അല്ലെങ്കിൽ മരുന്ന് പ്രഭാവം പോലുള്ള ഘടകങ്ങൾ കാരണം അതിന്റെ തീവ്രത പകൽ സമയത്ത് മാറിക്കൊണ്ടിരിക്കുന്നു.
ഒരു ടെൻസിലോൺ പരിശോധനയുടെയും രക്തപരിശോധനയുടെയും സഹായത്തോടെ ഈ പ്രത്യേക തരം റ്റോസിസ് മറ്റുള്ളവയിൽ നിന്ന് വേർതിരിച്ചറിയാം.
കൂടാതെ, മയസ്തീനിയ ഗ്രാവിസിൽ, കോളിൻസ്റ്ററേസിന്റെ പ്രവർത്തനത്തെ തണുപ്പ് തടയുന്നതിനാൽ  കൺപോളകളിൽ ഐസ് പുരട്ടുന്നതിലൂടെ ഇത്തരത്തിലുള്ള റ്റോസിസിനെ വേർതിരിക്കുന്നത് സാധ്യമാക്കുന്നു.
മയസ്‌തെനിക് റ്റോസിസ് ഉള്ള രോഗികൾക്ക് ദിവസത്തിന്റെ വിവിധ സമയങ്ങളിൽ കൺപോളകൾ തൂങ്ങിക്കിടക്കുന്നതിന്റെ അളവ് വ്യത്യാസപ്പെടാൻ സാധ്യതയുണ്ട്.
ഒക്യുലോമോട്ടോർ പാൾസി മൂലമുണ്ടാകുന്ന റ്റോസിസ് ഒരു കണ്ണിനെ മാത്രം ബാധിക്കുന്നതോ രണ്ടു കണ്ണുകളെയും ബാധിക്കുന്നതോ ആകാം.
ട്യൂമർ അല്ലെങ്കിൽ അനൂറിസം വഴി ഞരമ്പിന്റെ കംപ്രഷൻ മൂലമാണ് പക്ഷാഘാതം ഉണ്ടാകുന്നത് എങ്കിൽ, ഇത് അസാധാരണമായ ഇപ്സിലാറ്ററൽ പ്യൂപ്പില്ലറി പ്രതികരണത്തിനും ഒരു വലിയ പ്യൂപ്പിളിനും കാരണമാകും.
സർജിക്കൽ തേഡ് നേർവ് പാൽസി ഏകപക്ഷീയമായ റ്റോസിസിനും വലിയ വെളിച്ചത്തോട് പതിയെ പ്രതികരിക്കുന്ന പ്യൂപ്പിളിനും കാരണമാകും.
ഈ സാഹചര്യത്തിൽ, സിടി അല്ലെങ്കിൽ എംആർഐ പോലുള്ള ഇമേജിംഗ് ടെസ്റ്റുകൾ പരിഗണിക്കണം.
സർജിക്കൽ തേഡ് നേർവ് പാൽസിക്ക് വിപരീതമായി മെഡിക്കൽ തേർഡ് നാഡി പാൽസി സാധാരണയായി പ്യൂപ്പിളിനെ ബാധിക്കില്ല, ഇത് ആഴ്ചകൾക്കുള്ളിൽ മെല്ലെ മെച്ചപ്പെടും.
മെഡിക്കൽ തേഡ് നേർവ് പാൽസി മൂലമുണ്ടാകുന്ന റ്റോസിസ് ശരിയാക്കുന്നതിനുള്ള ശസ്ത്രക്രിയ സാധാരണയായി നേത്ര ചലനത്തിന്റെയും റ്റോസിസിന്റെയും പുരോഗതി അര വർഷത്തിനു ശേഷം തൃപ്തികരമല്ലെങ്കിൽ മാത്രമാണ് പരിഗണിക്കുന്നത്.
തേഡ് നേർവ് പാൽസി ഉള്ള രോഗികൾക്ക് ലെവേറ്ററിന്റെ പ്രവർത്തനം കുറയുകയോ ഇല്ലാതിരിക്കുകയോ ചെയ്യും.
ഹോർണേഴ്‌സ് സിൻഡ്രോം മൂലമുണ്ടാകുന്ന റ്റോസിസ് സാധാരണയായി മയോസിസ്, അൻഹൈഡ്രോസിസ് എന്നിവയ്‌ക്കൊപ്പമാണ് കാണുന്നത്.
കൺപോളയുടെ സ്ഥാനവും കൃഷ്ണമണിയുടെ വലിപ്പവും സാധാരണയായി ഈ അവസ്ഥയെ ബാധിക്കുന്നു.
രോഗം ബാധിച്ച ഭാഗത്ത് കൃഷ്ണമണി ചെറുതായിരിക്കാം.
4% കൊക്കെയ്ൻ കണ്ണുകളിൽ കുത്തിവച്ചാൽ ഹോർണേഴ്‌സ് സിൻഡ്രോം രോഗനിർണയം സ്ഥിരീകരിക്കാൻ കഴിയും, ഹൈഡ്രോക്‌സിയാംഫെറ്റാമൈൻ ഐ ഡ്രോപ്പുകൾക്ക് ലീഷ്യൻ എവിടെയാണെന്ന് തിരിച്ചറിയാൻ കഴിയും.
ക്രോണിക് പ്രോഗ്രസീവ് എക്സ്റ്റേണൽ ഒഫ്താൽമോപ്ലീജിയ എന്നത് കൺപോളയുടെ സ്ഥാനത്തെയും ബാഹ്യ കണ്ണിന്റെ ചലനത്തെയും മാത്രം ബാധിക്കുന്നു.
മയോജനിക് റ്റോസിസ് കേസുകളിൽ 45% ഈ അവസ്ഥയാണ്.
മിക്ക രോഗികളും അവരുടെ പ്രായപൂർത്തിയായപ്പോൾ ഈ രോഗം മൂലം റ്റോസിസ് വികസിപ്പിക്കുന്നു.
ഈ അവസ്ഥ മൂലമുണ്ടാകുന്ന റ്റോസിസ്  ന്റെ സവിശേഷത, കൺപോളകൾ അടഞ്ഞിരിക്കുമ്പോൾ ഐബോളിന്റെ സംരക്ഷണം ശരിയായി നടക്കില്ല എന്നതാണ്.
ഈ അവസ്ഥ പാരമ്പര്യമാണോ എന്ന് വേർതിരിച്ചറിയാൻ, രോഗിയുടെ മെഡിക്കൽ ചരിത്രത്തെക്കുറിച്ചു ചോദിക്കും.
രോഗിയുടെ കണ്ണുകളെ അടുത്തറിയാൻ അനുവദിക്കുന്ന ഉയർന്ന തീവ്രതയുള്ള ലൈറ്റ് ഉപയോഗിച്ചാണ് സ്ലിറ്റ് ലാമ്പ് പരിശോധന നടത്തുന്നത്.
ഒരു സിരയിലേക്ക് എഡ്രോഫോണിയം കുത്തിവയ്ക്കുകയും കൺപോളകൾ നിരീക്ഷിക്കുകയും ചെയ്യുന്ന പരിശോധനയും ഡോക്ടർക്ക് നടത്താം.
റ്റോസിസ് കാഴ്ചയെ എത്രത്തോളം ബാധിക്കുന്നു എന്ന് വിലയിരുത്തുന്നതിനു ഒരു വിഷ്വൽ ഫീൽഡ് ടെസ്റ്റ് നടത്താം.
നാഡി ക്ഷതം റ്റോസിസ് ഉണ്ടാകാനുള്ള കാരണങ്ങളിൽ ഒന്നായതിനാൽ, നേത്രരോഗവിദഗ്ദ്ധൻ രോഗിയുടെ പ്യൂപ്പിളിൻ്റെ അസാധാരണതകൾ പരിശോധിക്കും.
കണ്ണുമായി ബന്ധപ്പെട്ട പേശികളുടെ പ്രവർത്തനവും ഡോക്ടർ പരിശോധിക്കും.
കൃഷ്ണമണിയുടെ മധ്യഭാഗവും മുകളിലെ ലിഡിന്റെ അരികും തമ്മിലുള്ള ദൂരമായ മാർജിനൽ റിഫ്ലെക്സ് ദൂരവും, രോഗിയുടെ ലിവേറ്റർ പേശിയുടെ ശക്തിയും പ്രവർത്തനവും അളക്കുന്നതുവഴി നേത്രരോഗവിദഗ്ദ്ധന് കൺപോളകൾ  താഴേയ്ക്ക് തൂങ്ങുന്നതിന്റെ അളവ് അളക്കാൻ കഴിയും.
രോഗി താഴേക്ക് നോക്കുമ്പോൾ കൺപോള എത്ര ദൂരം സഞ്ചരിക്കുന്നുവെന്ന് അളക്കാൻ ഫ്രണ്ടാലിസ് പേശി പിടിക്കുന്നത് ഈ പരിശോധനയിൽ ഉൾപ്പെടുന്നു.
ഈ പരിശോധനകളിലൂടെ, റ്റോസിസ് ശരിയായി നിർണ്ണയിക്കാനും അതിന്റെ വർഗ്ഗീകരണം നടത്താനും കഴിയും, കൂടാതെ ശസ്ത്രക്രിയ ഉൾപ്പെടുന്ന ചികിത്സയുടെ ഗതി സംബന്ധിച്ചും വിവരങ്ങൾ ഇതിലൂടെ കിട്ടും.
വർഗ്ഗീകരണം നേരിയ വലത് കൺപോള റ്റോസിസ്
കാരണത്തെ ആശ്രയിച്ച്, റ്റോസിസ് ഇനിപ്പറയുന്നവയായി തരംതിരിക്കാം: ഒക്യുലോമോട്ടർ നാഡി പക്ഷാഘാതം, ഹോർണേഴ്‌സ് സിൻഡ്രോം, മാർക്കസ് ഗൺ ജാവ് വിങ്കിംഗ് സിൻഡ്രോം, മൂന്നാം ക്രേനിയൽ നാഡി പ്രശ്നങ്ങൾ എന്നിവ ഉൾപ്പെടുന്ന ന്യൂറോജെനിക് റ്റോസിസ് .
ഒക്യുലോഫറിൻജിയൽ മസ്കുലർ ഡിസ്ട്രോഫി, മയസ്തീനിയ ഗ്രാവിസ് , മയോട്ടോണിക് ഡിസ്ട്രോഫി, ഒക്കുലാർ മയോപ്പതി, സിമ്പിൾ കൺജെനിറ്റൽ പ്‌റ്റോസിസ്, ബ്ലെഫറോഫിമോസിസ് സിൻഡ്രോം എന്നിവ ഉൾപ്പെടുന്ന 'ന്യൂമയോജെനിക് റ്റോസിസ് .
അപ്പോന്യൂറോട്ടിക് റ്റോസിസ് , ഇത് ഇൻവലൂഷണൽ അല്ലെങ്കിൽ പോസ്റ്റ് ഓപ്പറേറ്റീവ് ആയിരിക്കാം.
മെക്കാനിക്കൽ റ്റോസിസ് , ഇത് അപ്പർ ലിഡിലെ എഡിമ അല്ലെങ്കിൽ മുഴകളുടെ ഫലമായാണ് ഉണ്ടാകുന്നത്.
മൂർഖൻ, ക്രെയ്റ്റുകൾ, മാമ്പകൾ , തായ്പാനുകൾ തുടങ്ങിയ ഇലാപ്പിഡ് പാമ്പുകളുടെ വിഷബാധയുടെ ഒരു ക്ലാസിക് ലക്ഷണമാണ് ന്യൂറോടോക്സിക് റ്റോസിസ്.
ഇത് ഒരു മെഡിക്കൽ എമർജൻസി ആയതിനാൽ ഉടനടി ചികിത്സ ആവശ്യമാണ്.
അതുപോലെ, ബോട്ടുലിസത്തിന്റെ ഇരകളിൽ ( ബോട്ടുലിനം ടോക്സിൻ മൂലമുണ്ടാകുന്ന) റ്റോസിസ് സംഭവിക്കാം, ഇത് ജീവന് ഭീഷണിയായ ഒരു ലക്ഷണമായും കണക്കാക്കപ്പെടുന്നു.
കൺപോളകൾക്കുള്ള പിന്തുണയുടെ അഭാവം (ശൂന്യമായ സോക്കറ്റ് അല്ലെങ്കിൽ അട്രോഫിക് ഗ്ലോബ്) അല്ലെങ്കിൽ മറുവശത്ത് ഉയർന്ന ലിഡ് സ്ഥാനം എന്നിവ മൂലമുണ്ടാകുന്ന സ്യൂഡോപ്റ്റോസിസ് ആണ് മറ്റൊരു തരം.
ഹോളിവുഡ് നടൻ ഫോറസ്റ്റ് വിറ്റേക്കറിന് ഇടത് കണ്ണിന് റ്റോസിസ് ഉണ്ട് ചികിത്സ
അപ്പോന്യൂറോട്ടിക്, കൺജെനിറ്റൽ റ്റോസിസ് എന്നിവ കാഴ്ചയെ തടസ്സപ്പെടുത്താൻ സാധ്യതയുണ്ടെങ്കിൽ ശസ്ത്രക്രിയയിലൂടെയുള്ള തിരുത്തൽ ആവശ്യമായി വന്നേക്കാം.
ചികിത്സ റ്റോസിസ് തരത്തെ ആശ്രയിച്ചിരിക്കുന്നു, സാധാരണയായി ഒരു നേത്രസംബന്ധിയായ ശസ്ത്രക്രിയകൾ നടത്തുന്ന പ്ലാസ്റ്റിക് സർജനോ അല്ലെങ്കിൽ കൺപോളകളുടെ രോഗങ്ങളിലും പ്രശ്നങ്ങളിലും വൈദഗ്ദ്ധ്യമുള്ള ഒരു പുനർനിർമ്മാണ ശസ്ത്രക്രിയാ വിദഗ്ദ്ധനോ ആണ് ഇത് നടത്തുന്നത്.
റ്റോസിസ് ചികിത്സിച്ചില്ലെങ്കിൽ, രോഗികൾക്ക് ആംബ്ലിയോപ്പിയ അനുഭവപ്പെടാം, ഇത് രോഗിയുടെ കാഴ്ചയെ ശാശ്വതമായി നശിപ്പിക്കും.
സ്പെഷ്യലിസ്റ്റുകളിൽ നിന്നുള്ള സൂക്ഷ്മമായ നിരീക്ഷണത്തിനും ആസൂത്രണത്തിനും ശേഷം, റ്റോസിസ് വിജയകരമായി ചികിത്സിക്കാൻ കഴിയും.
ശസ്ത്രക്രിയ പോലെയുള്ള ചികിത്സ രോഗിക്ക് കാഴ്ചയിൽ പുരോഗതിയും സൗന്ദര്യവർദ്ധക ഫലങ്ങളും നലകും.
മുമ്പ് റ്റോസിസ് ചികിത്സിച്ച രോഗികളിൽ നടത്തിയ പഠനത്തിൽ, ആദ്യ ശസ്ത്രക്രിയയുടെ 8 മുതൽ 10 വർഷത്തിനുള്ളിൽ പകുതി പേർക്ക് അധിക ശസ്ത്രക്രിയ ആവശ്യമായി വന്നു.
പ്രധാന ആരോഗ്യപ്രശ്നങ്ങളുമായി (അർബുദ മുഴകൾ അല്ലെങ്കിൽ ആഘാതകരമായ പരിക്കുകൾ പോലുള്ളവ) റ്റോസിസ് ബന്ധപ്പെട്ടിട്ടില്ലെങ്കിൽ, ഈ അവസ്ഥ രോഗിയുടെ ആയുർദൈർഘ്യം കുറയ്ക്കില്ല.
ശസ്ത്രക്രിയാ നടപടിക്രമങ്ങളിൽ ഇവ ഉൾപ്പെടുന്നു: ലെവേറ്റർ റെസെക്ഷൻ മുള്ളർ പേശി റേസേഷൻ ഫ്രോണ്ടാലിസ് സ്ലിംഗ് ഓപ്പറേഷൻ (ഒക്യുലോഫറിൻജിയൽ മസ്കുലർ ഡിസ്ട്രോഫിക്ക് മുൻഗണനയുള്ള ഓപ്ഷൻ) വിറ്റ്നാൽ സ്ലിംഗ്
രോഗിയുടെ റ്റോസിസ് അവസ്ഥ രോഗബാധിതമായതോ വലിച്ചിലുള്ളതോ ആയ പേശികൾ മൂലമാണെങ്കിൽ മാത്രമേ ഫ്രണ്ടാലിസ് സ്ലിംഗ് സർജറി ചെയ്യാൻ കഴിയൂ.
പ്രായാധിക്യം മൂലമാണ് പേശികൾക്ക് വലിച്ചിൽ ഉണ്ടാകുന്നത്.
ഫ്രണ്ടാലിസ് സ്ലിംഗ് സർജറി ചെയ്യുന്നത് ഒന്നുകിൽ ബാധിത പേശികളെ മുറുക്കുകയോ ചെറുതാക്കുകയോ ചെയ്യുന്നു.
സ്ലിംഗ് ഉപയോഗിച്ച് മെറ്റീരിയൽ ലൂപ്പ് ചെയ്യുക, തുടർന്ന് അത് രോഗിയുടെ പുരികങ്ങൾക്ക് താഴെയും കൺപീലികൾക്ക് മുകളിലും ത്രെഡ് ചെയ്യുക എന്നതാണ് ഈ നടപടിക്രമം.
സ്ലിംഗ് മുറുക്കിക്കഴിഞ്ഞാൽ, ഇത് രോഗിയുടെ നെറ്റിയിലെ പേശികളെ കൺപോളകളെ ഉയർത്തുന്നതിൽ സഹായിക്കുന്നു.
സ്ലിംഗ് ഒരു പെന്റഗൺ ആകൃതിയിലും ത്രികോണാകൃതിയിലും (ഏക അല്ലെങ്കിൽ ഇരട്ട) ലൂപ്പ് ചെയ്യാം.
മോണോഫിലമെന്റ് നൈലോൺ, സിലിക്കൺ തണ്ടുകൾ, പോളിസ്റ്റർ, സിൽക്ക്, കൊളാജൻ, സ്റ്റെയിൻലെസ് സ്റ്റീൽ അല്ലെങ്കിൽ പോളിപ്രൊഫൈലിൻ എന്നിവ ഇന്ന് വിപണിയിലുള്ള വിവിധ തരം സ്ലിംഗുകളിൽ ഉൾപ്പെടുന്നു.
മിതമായതും കഠിനവുമായ ജന്മനായുള്ള റ്റോസിസിന് ഏറ്റവും ഫലപ്രദമായ ശസ്ത്രക്രിയാ ചികിത്സയായി ഫ്രണ്ടാലിസ് സ്ലിംഗ് സർജറി കണക്കാക്കപ്പെടുന്നു.
ഏത് മെറ്റീരിയലാണ് ഏറ്റവും കൂടുതൽ വിജയശതമാനമുള്ളതെന്ന് നിലവിൽ വ്യക്തമല്ല.
5- മി.മീറ്ററിൽ താഴെയോ അതിന് തുല്യമോ ആയ ലെവേറ്റർ പ്രവർത്തനം അനുഭവിക്കുന്ന രോഗികൾക്ക് മാത്രമേ ലെവേറ്റർ റിസക്ഷനും അഡ്വാൻസ്‌മെന്റ് സർജറിയും പരിഗണിക്കാവൂ.
മുൻവശത്തെ പേശികളെ ചലിപ്പിക്കാതെ ഡൗൺഗേസിലേക്ക് നീങ്ങുമ്പോൾ കൺപോളകൾ സഞ്ചരിക്കുന്ന ദൂരത്തിന്റെ അളവാണ് ലെവേറ്റർ ഫംഗ്ഷൻ.
ആന്തരികവും ബാഹ്യവുമായ രണ്ട് വ്യത്യസ്ത സമീപനങ്ങളിലൂടെ ഈ നടപടിക്രമം പൂർത്തിയാക്കാനാകുമെങ്കിലും, ശസ്ത്രക്രിയയ്ക്കിടെ ശസ്ത്രക്രിയാ സൈറ്റിന്റെ മികച്ച കാഴ്ച ലഭിക്കാൻ ബാഹ്യ സമീപനം ശസ്ത്രക്രിയാ വിദഗ്ധരെ അനുവദിക്കുന്നു.
കൺപോളയിൽ മുറിവുണ്ടാക്കി ശസ്ത്രക്രിയ ആരംഭിക്കും.
ലെവേറ്റർ തുറന്നുകഴിഞ്ഞാൽ, ശസ്ത്രക്രിയാ വിദഗ്ധൻ ഒന്നുകിൽ അത് മടക്കിക്കളയുകയോ അല്ലെങ്കിൽ ടാർസൽ പ്ലേറ്റിലേക്ക് തുന്നിക്കെട്ടുന്നതിന് മുമ്പ് മുറിക്കുകയോ ചെയ്യും.
ഈ പ്രക്രിയയ്ക്കിടെ, രോഗിയുടെ ഇൻപുട്ട് ഉപയോഗിച്ച്, രോഗിയുടെ കൺപോളയുടെ ഉയരവും രൂപരേഖയും തീരുമാനിക്കേണ്ടത് ശസ്ത്രക്രിയാ വിദഗ്ധനാണ്.
ലെവേറ്ററിൽ നിന്ന് വിറ്റ്നാൽ ലിഗമെന്റിലേക്കുള്ള ഒരു മുറിവോടുകൂടിയാണ് വിറ്റ്നാൽ സ്ലിംഗ് നടപടിക്രമം നടത്തുന്നത്.
തുടർന്ന് ശസ്ത്രക്രിയാ വിദഗ്ധൻ വിറ്റ്നാൽ ലിഗമെന്റ് അതിനെ മുകളിലെ ടാർസൽ അരികുമായി ബന്ധിപ്പിക്കും.
രോഗികൾക്ക് സൗന്ദര്യത്തെക്കുറിച്ച് ആശങ്കയുണ്ടെങ്കിൽ ഈ നടപടിക്രമം മിക്കവാറും ചെയ്യപ്പെടും.
വിറ്റ്‌നാൽ സ്ലിംഗ് നടപടിക്രമത്തിന് മികച്ച സൗന്ദര്യവർദ്ധക ഫലം നൽകാൻ കഴിയും, കാരണം വിറ്റ്‌നാൽസ് ലിഗമെന്റ് കേടുകൂടാതെ സൂക്ഷിക്കാൻ ഈ നടപടിക്രമത്തിന് കഴിയും.
ഇത് ലാക്രിമൽ ഗ്രന്ഥിയുടെയും ടെമ്പറൽ കൺപോളയുടെയും പിന്തുണ നിലനിർത്താൻ അനുവദിക്കുന്നു.
ശസ്ത്രക്രിയകളിൽ നിന്ന് രോഗിക്ക് നേട്ടങ്ങൾക്കൊപ്പം അപകടസാധ്യത ഘടകങ്ങളുണ്ട്.
ശസ്ത്രക്രിയയ്ക്കുശേഷം, രോഗിയുടെ കൺപോളകൾ അസമമാവാം.
ശസ്ത്രക്രിയ ശ്രദ്ധാപൂർവം ചെയ്തില്ലെങ്കിൽ, കണ്ണ് പൂർണമായി അടയാത്തതിനാൽ രോഗിക്ക് വരണ്ട കണ്ണുകൾ അനുഭവപ്പെടാം.
ശസ്‌ത്രക്രിയയ്‌ക്ക്‌ ശേഷം, ശസ്‌ത്രക്രിയാസ്ഥലം ശരിയായി പരിപാലിച്ചില്ലെങ്കിൽ ശസ്‌ത്രക്രിയയ്‌ക്ക്‌ അണുബാധയോ രക്തസ്രാവമോ അനുഭവപ്പെടാം.
അപൂർവ സന്ദർഭങ്ങളിൽ, രോഗിക്ക് കൺപോളകളുടെ ചലനം നഷ്ടപ്പെടും.
"ക്രച്ച്" ഗ്ലാസുകൾ അല്ലെങ്കിൽ റ്റോസിസ് ക്രച്ചസ് അല്ലെങ്കിൽ കൺപോളയെ പിന്തുണയ്ക്കാൻ പ്രത്യേക സ്ക്ലെറൽ കോൺടാക്റ്റ് ലെൻസുകൾ പോലുള്ള ശസ്ത്രക്രിയേതര രീതികളും റ്റോസിസ് രോഗികളിൽ ഉപയോഗിക്കാം.
രോഗം വിജയകരമായി ചികിത്സിച്ചാൽ ഒരു രോഗം മൂലമുണ്ടാകുന്ന റ്റോസിസ് മെച്ചപ്പെട്ടേക്കാം.
പ്രോഗ്നോസിസ്
റ്റോസിസ് ചികിത്സിച്ചില്ലെങ്കിൽ, രോഗികൾക്ക് ആംബ്ലിയോപിയ സംഭവിക്കാം, ഇത് രോഗിയുടെ കാഴ്ചയെ ശാശ്വതമായി നശിപ്പിക്കും.
ശസ്ത്രക്രിയ പോലെയുള്ള ചികിത്സ രോഗിക്ക് കാഴ്ചയിൽ പുരോഗതിയും സൗന്ദര്യവർദ്ധക ഫലങ്ങളും നല്കും.
മുമ്പ് റ്റോസിസ് ചികിത്സിച്ച രോഗികളിൽ നടത്തിയ പഠനത്തിൽ, ആദ്യ ശസ്ത്രക്രിയയുടെ 8 മുതൽ 10 വർഷത്തിനുള്ളിൽ പകുതി പേർക്ക് അധിക ശസ്ത്രക്രിയ ആവശ്യമായിരുന്നു.
റ്റോസിസ് രോഗികളിൽ നടത്തിയ ഒഫ്താൽമോളജി പഠനങ്ങൾ അനുസരിച്ച്, റ്റോസിസ് നിരക്ക് താഴെപ്പറയുന്നവയാണ്.
അപ്പോന്യൂറോട്ടിക് റ്റോസിസ് അനുഭവിക്കുന്ന സ്ത്രീകളുടെ ശരാശരി പ്രായം 67.83 വയസ്സും പുരുഷന്റെ ശരാശരി പ്രായം 68.19 വയസ്സുമാണ്.
സ്ത്രീകളിൽ 12.27 വയസ്സും പുരുഷന്മാരിൽ 8.57 വയസ്സുമാണ് ജന്മനായുള്ള റ്റോസിസിൻ്റെ ശരാശരി പ്രായം.
മെക്കാനിക്കൽ റ്റോസിസിന്റെ ശരാശരി പ്രായം സ്ത്രീകളിൽ 49.41 വയസ്സും പുരുഷന്മാരിൽ 43.30 വയസ്സുമാണ്.
മയോജെനിക് റ്റോസിസിൻ്റെ ശരാശരി പ്രായം സ്ത്രീകൾക്ക് 53.45 ഉം പുരുഷന്മാരിൽ 43.30 ഉം ആണ്.
ന്യൂറോജെനിക് റ്റോസിസിൻ്റെ ശരാശരി പ്രായം സ്ത്രീകളിൽ 43.6 വയസ്സും പുരുഷന്മാരിൽ 32.62 വയസ്സുമാണ്.
അവസാനമായി, സ്ത്രീകളിൽ 35.12 വയസ്സും പുരുഷന്മാരിൽ 33.4 വയസ്സുമാണ് ട്രോമാറ്റിക് റ്റോസിസിൻ്റെ ശരാശരി പ്രായം.
റ്റോസിസിന് മൊത്തത്തിലുള്ള ലിംഗഭേദമോ വംശീയമോ ആയ മുൻഗണനകളൊന്നും കണ്ടെത്തിയില്ല.
ഗവേഷണ ദിശകൾ
ഒക്ലൂഷൻ തെറാപ്പി, ശസ്ത്രക്രിയ തുടങ്ങിയ മുൻകാല രീതികൾ ഈ അവസ്ഥയെ ചികിത്സിക്കുന്നതിന് ഏറ്റവും അനുയോജ്യമാണെന്ന് നിലവിലെ പഠനങ്ങൾ സൂചിപ്പിക്കുന്നു.
ഒപ്റ്റിമൽ ശസ്ത്രക്രിയാ സൂചനകൾ നിർണ്ണയിക്കാൻ കൂടുതൽ പഠനങ്ങൾ പ്രോത്സാഹിപ്പിക്കുന്നു.
വരണ്ട കണ്ണുമായി ബന്ധപ്പെട്ട സമീപനങ്ങളെക്കുറിച്ചുള്ള ഏതൊരു കണ്ടെത്തലും ഒക്യുലോപ്ലാസ്റ്റിക് ശസ്ത്രക്രിയകളെ കൂടുതൽ സഹായിക്കും.
റ്റോസിസ് എന്നത് വീഴ്ച എന്ന അർഥം വരുന്ന ഗ്രീക്ക് പദമായ πτῶσις ( ptōsis ) ൽ നിന്നാണ് ഉരുത്തിരിഞ്ഞത്, ഇത് "ഒരു അവയവത്തിന്റെയോ ശരീരഭാഗത്തിന്റെയോ അസാധാരണമായ താഴൽ അല്ലെങ്കിൽ പ്രോലാപ്സ്" ആണ്.
ഇതും കാണുക അപ്രാക്സിയ ഓഫ് ലിഡ് ഓപ്പണിങ്ങ് ബ്ലെഫറോഫൈമോസിസ് അവലംബം കൂടുതൽ വായനയ്ക്ക് AMA മെഡിക്കൽ ഗൈഡ്, റാൻഡം ഹൗസ്, Inc. ന്യൂയോർക്ക്, 1997 എഡി.
വയനാടൻ മുളവാലൻ ഇംഗ്ലീഷ് വിലാസം https://ml.wikipedia.org/wiki/Caconeura_risi
ശരീരത്തിന് കറുപ്പിൽ ഇളം നീല നിറമുള്ള പാൽത്തുമ്പി കുടുംബത്തിൽ ഉള്ള ഒരു ചെറിയ മുളവാലൻ സൂചിത്തുമ്പിയാണ് വയനാടൻ മുളവാലൻ ( ശാസ്ത്രീയനാമം : Caconeura risi ) .
ചിറകിലെ പൊട്ടിന്റെ ആകൃതിയും, തലയുടെ കീഴ്ഭാഗത്തെ നീലനിറവും ഇതിനെ തിരിച്ചറിയാൻ സഹായിക്കും.
മുളവാലൻ തുമ്പികളിൽ ഏറ്റവും ചെറിയ തുമ്പിയാണിത്.
പശ്ചിമ ഘട്ടത്തിൽ മാത്രം കാണുന്ന ഈ തുമ്പി വളരെ താഴ്ന്ന പ്രദേശങ്ങളിലുള്ള അരുവികളിലാണ് കൂടുതലായി കണ്ടുവരുന്നത്.
കണ്ണുകളുടെ മുകൾഭാഗം കറുപ്പും കീഴ്ഭാഗം ഇളം നീല നിറവുമാണ്.
തലയുടെ മുൻ ഭാഗത്തിന് തെളിഞ്ഞ നീല നിറം.
കഴുത്തിനും ഉരസ്സിനും തിളങ്ങുന്ന കറുത്ത നിറം.
ഉരസ്സിന്റെ വശങ്ങളിലായി ഇളം നീല നിറത്തിലുള്ള നേർത്ത വരകളുണ്ട്.
കാലുകൾ ഇളം തവിട്ട് നിറത്തിലോ മഞ്ഞ കലർന്ന വെള്ളനിറത്തിലോ ആയിരിക്കും.
കറുത്ത ഉദരത്തിന്റെ മൂന്ന് മുതൽ ഏഴ് വരെയുള്ള ഖണ്ഡങ്ങളിൽ ഇളം നീല നിറത്തിലുള്ള വളയങ്ങളുണ്ട്.
അവസാനത്തെ മൂന്നു ഖണ്ഡങ്ങൾക്ക് ഇളം നീല നിറമാണ്.
കാഴ്ചയിൽ ഇവയുടെ ആൺതുമ്പികളെ പോലെയാണെങ്കിലും ഇളം നീല നിറത്തിനു പകരം മഞ്ഞ കലർന്ന പച്ച നിറമാണ്.
ഒഴുക്കുള്ള അരുവികളിലാണ് ഇവ മുട്ടയിടാറുള്ളത്.
ജലാശയത്തിനരികെ തണലുള്ള പ്രദേശങ്ങളിലിരിക്കാനാണ് ഇഷ്ടപ്പെടുന്നത്.
ഇണചേരുവാൻ മാത്രമാണ് പെൺതുമ്പികൾ ജലാശയത്തിനരികിൽ വരുന്നത്.
ഇവയെ ചെറിയ കൂട്ടങ്ങളായും കാണുവാൻ സാധിക്കും.
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ വയനാടൻ മുളവാലൻ എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
വയനാടൻ മുളവാലൻ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
വയമ്പ് (മത്സ്യം) ഇംഗ്ലീഷ് വിലാസം https://ml.wikipedia.org/wiki/Attentive_carplet വയമ്പ്
കേരളത്തിലെ നാട്ടിൻപുറങ്ങളിലെ തോടുകളിലും കുളങ്ങളിലും കോൾനിലങ്ങളിലും കണ്ടുവരുന്ന ഒരു മത്സ്യമാണ് വയമ്പ് (Attentive carplet).
( ശാസ്ത്രീയനാമം : Amblypharyngodon melettinus ) .
വലിയ കണ്ണുകളും മുകളിലേക്ക് തുറന്നുള്ള വായുമാണ് ഇവയുടെ പ്രത്യേകത.
മീശരോമങ്ങളില്ലാത്ത ഒരു മത്സ്യമാണ്.
ചെതുമ്പലുകൾ വളരെ ചെറുതുമാണ്.
ശരാശരി നീളം 8 സെന്റിമീറ്റർ.
മുതുകു് വശം പച്ച/ഒലീവ് നിറത്തിലുള്ളതാണ്.
തിളങ്ങുന്ന മരതക രേഖ പാർശ്വങ്ങളുടെ മധ്യഭാഗത്തുകൂടെ കടന്നുപോകുന്നു.
രേഖയ്ക്ക് മുകൾവശം സ്വർണ്ണവർണ്ണമാണ്.
സുതാര്യമായ ചിറകുകളുമാണ് വയമ്പ് മത്സ്യത്തിനു്.
വർഷക്കാലങ്ങളിൽ പുഴയോരത്തോട് ചേർന്ന് ഈ മത്സ്യങ്ങളെ ധാരാളം കാണാറുണ്ട്.
വീശുവലകളിൽ കുടുങ്ങുന്ന ഒരു പ്രധാന മത്സ്യമാണിത്.
അലങ്കാരമത്സ്യമായും അപൂർവ്വമായി ഉപയോഗിക്കാറുണ്ട്.
ഇന്ത്യയിലും ശ്രീലങ്കയുമായി വിതരണം ചെയ്യപ്പെട്ടിരിക്കുന്നു.
അവലംബം http://www.fishbase.org/summary/13619 {{ cite web }} : Check date values in: | accessdate= ( help ) CS1 maint: multiple names: authors list ( link ) ↑ {{ cite web }} : Check date values in: | access-date= ( help ) ; Cite has empty unknown parameters: | last-author-amp= and | authors= ( help ) ; Invalid | ref=harv ( help ) 1 2 3 4 5 Menon, A.G.K. (1999) Check list - fresh water fishes of India.
, Rec.
India, Misc.
, Occas.
No. 175, 366 p. 1 2 3 Talwar, P.K. and A.G. Jhingran (1991) Inland fishes of India and adjacent countries.
vol 1.
, A.A. Balkema, Rotterdam.
541 p. ↑ Pethiyagoda, R. (1991) Freshwater fishes of Sri Lanka.
, The Wildlife Heritage Trust of Sri Lanka, Colombo.
362 p.
വയനാടൻ പരൽ ഇംഗ്ലീഷ് വിലാസം https://ml.wikipedia.org/wiki/Barbodes_wynaadensis
പശ്ചിമഘട്ടത്തിലെ ഒരു തനതു മത്സ്യമാണ് വയനാടൻ പരൽ (Wayanad barbin).
( ശാസ്ത്രീയനാമം : Barbodes wynaadensis ) .
കേരളത്തിൽ വയനാട്ടിലെ തിരുനെല്ലി പുഴയിലാണ് ഇവയെ പ്രധാനമായും കണ്ടുവരുന്നത്.
ആദിവാസികൾ ഇവയെ ഭക്ഷണമായി ഉപയോഗിക്കുന്നു.
" Barbodes wynaadensis " in ഫിഷ്ബേസ് .
↑ Abraham, R. 2011.
Barbodes wynaadensis .
Version 2013.2.
www.iucnredlist.org Archived June 27, 2014, at the Wayback Machine .
വയനാട്ടുകുലവൻ വയനാട്ടു കുലവൻ
ഉത്തരകേരളത്തിൽ കെട്ടിയാടുന്ന ഒരു തെയ്യം ആണ് വയനാട്ടു കുലവൻ .
തീയ്യർ സമുദായത്തിൽ പെട്ടവരുടെ പ്രധാന ആരാധനാമൂർത്തിയാണ് വയനാട്ടുകുലവൻ.
വയനാട്ടുകുലവന്റെ പരികർമ്മിയായി എപ്പോഴും തീയ്യർ സമുദായത്തിൽ പെട്ട ആളാണുണ്ടാവുക.
എന്നാൽ നമ്പ്യാർ തറവാടുകളിൽ വയനാട്ടുകുലവന്റെ സ്ഥാനങ്ങളും കോട്ടങ്ങളുണ്ട്.
തീയ്യർ സമുദായത്തിൽ പെട്ടവർ വയനാട്ടുകുലവൻ തെയ്യത്തെ തൊണ്ടച്ചൻ തെയ്യമെന്നും വിളിക്കാറുണ്ട്.
പരമ്പരാഗതമായി വണ്ണാൻ സമുദായത്തിൽ പെട്ട ആളുകളാണ് ഈ തെയ്യം കെട്ടാറുള്ളത്.
ഈ തെയ്യത്തിനു തോറ്റം , വെള്ളാട്ടം , തെയ്യം എന്നിങ്ങനെ മൂന്ന് ഭാഗങ്ങളുണ്ടാകും.
ഈ തെയ്യം പ്രസാദമായി കവുങ്ങിൻ(കമുകിൻ) പൂവാണ് നൽകുക.
തൊണ്ടച്ചൻ
പൂർവീകൻ എന്നാണു തൊണ്ടച്ചൻ എന്ന വാക്കിന്റെ അർത്ഥം.
സ്വകുടുംബത്തിലോ സ്വജാതിയിലോ പെട്ടവരും ഏതെങ്കിലും തരത്തിൽ പ്രാമുഖ്യമർഹിക്കുന്നവരുമായ പരേതരെ സങ്കൽപിച്ച് ആരാധിക്കുന്ന പതിവ് കോലത്തുനാട്ടിൽ ഉണ്ടായിരുന്നു.
പൂർവികാരാധനയുടെ ഒരു രൂപമാണത്.
പല സമുദായക്കാരും ഇങ്ങനെയുള്ള പൂർവികരെ “തൊണ്ടച്ചൻ” എന്ന പൊതു സംജ്ഞയിലാണ് സ്മരിക്കുന്നത്.
തീയരുടെ ഗുരുകാരണവനായ തൊണ്ടച്ചനാണ് വയനാട്ടുകുലവൻ തെയ്യം .
വാണിയരുടെ ഒരു തൊണ്ടച്ചനാണ് പൊന്നൻ തൊണ്ടച്ചൻ .
ഗുരുപൂജയിൽ പുലയർ മുൻപന്തിയിലാണ്.
മാടായി കാരികുരിക്കൾ ( പുലി മറഞ്ഞ തൊണ്ടച്ചൻ ) അവരുടെ തൊണ്ടച്ചൻമാരിൽ പ്രമുഖനാണ്.
വെള്ളുകുരിക്കൾ , മരുതിയോടൻ കുരിക്കൾ , തേവര് വെള്ളയൻ , വട്ട്യൻപൊള്ള തുടങ്ങി അനേകം കാരണവൻമാരെ അവർ പൂജിച്ചു പോരുന്നു.
രാജശാസന ലംഘിച്ച് നായാട്ടിനുപോകയും പിന്നീട് സ്വയം വെടി വെച്ച് മരിച്ച് ശിവതേജസ്സിൽ ലയിക്കുകയും ചെയ്ത നായരായ ഒരു തൊണ്ടച്ചനെ ആരാധിക്കുന്നവരുണ്ട്.
വടവന്നൂരിലുള്ള തൊണ്ടച്ചൻ കോട്ടം ഈ ദേവതയുടെ സ്ഥാനമാണ്.
പുരാവൃത്തം വയനാട്ടു കുലവൻ തെയ്യത്തിന്റെ വെള്ളാട്ടം
വയനാട്ടുകുലവൻ തെയ്യത്തിന്റെ പുരാവൃത്തം പരമശിവനുമായി ബന്ധപ്പെട്ടതാണ്.
ഒരിക്കൽ ശിവബീജം ഭൂമിയിൽ പതിക്കാനിടയാകുകയും, അതിൽ നിന്നും മൂന്ന് വൃക്ഷങ്ങൾ (കരിംതെങ്ങ്) ഉണ്ടാവുകയും ചെയ്തു.
ആ വൃക്ഷത്തിന്റെ ചുവട്ടിൽ ‘മധു’ ഊറിവരാറുണ്ടായിരുന്നു.
ഒരിക്കൽ വേടരൂപം ധരിച്ച പരമശിവൻ വേട്ടയ്ക്കായി കാട്ടിലെത്തിയപ്പോൾ അങ്ങനെ ഊറി വന്ന ‘മധു’ കാണാനിടയാവുകയും, ‘മധു’ കുടിച്ച് മത്തവിലാസം ശിവഭ്രാന്താടുകയും ശ്രീപാർവ്വതി ഭയപ്പെട്ടോടുകയും ചെയ്തു.
തിരുവായുധം “ വേടരൂപം ധരിച്ചുള്ള കൈലാസനാഥൻ
വേട്ടയ്ക്കായെഴെന്നള്ളി വനത്തിൽ പുക്കു
കണ്ടുടനെ കരിംതെങ്ങിൻ കുറുംകുലമേൽ
മധുപൊഴിയും വാനുലോകം പൊഴിയുന്നല്ലൊ
അതുകണ്ട് പരമശിവൻ അടുത്തു ചെന്നു
മധു കുടിച്ചു മത്തവിലാസം ശിവഭ്രാന്താടി
അതു കണ്ടിട്ടചലമകൾ ഭയപ്പെട്ടോടി ”
എന്നിങ്ങനെയാണ് ഇതേക്കുറിച്ച് തോറ്റം പാട്ടിൽ പറയുന്നത്.
വയനാട്ടു കുലവൻ
ഇതുകണ്ട് ഭയന്ന് പാർവ്വതി തന്റെ മന്ത്രശക്തിയാൽ ‘മധു’ തടവി മുകളിലേക്കുയർത്തി.
പിറ്റെ ദിവസം ‘മധു’ കുടിക്കാനായി വന്ന ശിവന് ‘മധു’ തെങ്ങിൻ മുകളിലെത്തിയതായാണ് കാണാൻ കഴിഞ്ഞത്.
ഇതു കണ്ട് കോപിഷ്ഠനായ ശിവൻ തൃജ്ജടകൊണ്ട് തൃത്തുടമേൽ തല്ലി ബഹുശോഭയോടുകൂടിയ ‘ദിവ്യനെന്ന’ പുത്രനെ സൃഷ്ടിച്ചു.
തെങ്ങിൽ നിന്നും ‘മധു’ എടുക്കുന്ന ജോലിക്കായി അവനെ നിയോഗിച്ചു.
പതിവായി ‘മധു’ ശേഖരിക്കുന്ന ദിവ്യനും ‘മധുപാനം’ ആരംഭിച്ചു.
ഇതറിഞ്ഞ പരമശിവൻ ‘കദളീമധുവന’ത്തിൽ നായാടരുതെന്നും അവിടുത്തെ ‘മധു’ കുടിക്കരുതെന്നും വിലക്കി.
എന്നാൽ വിലക്കു വകവെക്കാതെ ദിവ്യൻ ‘കദളീമധുവന‘ത്തിൽ നായാടുകയും മധുകുംഭം തുറക്കുകയും ചെയ്തു.
ശിവകോപത്തിനിരയായ അവന്റെ കണ്ണുകൾ പൊട്ടി മധുകുംഭത്തിൽ വീണു.
വാക്കു പാലിക്കാത്ത മകനുള്ള ശിക്ഷ.
കണ്ടനാർകേളൻ തെയ്യത്തിന്റ അഗ്നിപ്രവേശം
മാപ്പിരന്ന മകന് പൊയ്‌കണ്ണും മുളം ചൂട്ടും മുള്ളനമ്പും മുളവില്ലും നൽകി അനുഗ്രഹിച്ച് ഭൂമിയിലേക്കയച്ചു.
ചൂട്ട് പുകഞ്ഞ് കണ്ണ് കാണാതായപ്പോൾ പൊയ്ക്കണും, വിത്തുപാത്രവും മുളം ചൂട്ടും എറിഞ്ഞു കളഞ്ഞു.
അവ ചെന്നു വീണത് വയനാട്ടിലെ ആദി പറമ്പൻ കണ്ണന്റെ പടിഞ്ഞാറ്റയിലാണ്.
കണ്ണും ചൂട്ടും തുള്ളുന്നതു കണ്ടു പേടിച്ച കണ്ണനോടു് കണ്ണും ചൂട്ടും അകത്തു വെച്ചുകൊള്ളാൻ ദേവൻ ദർശനം നൽകി പറഞ്ഞു.
അങ്ങനെ വയനാട്ടിൽ എത്തിച്ചേർന്നതുകൊണ്ട്  ‘ദിവ്യൻ’ വയനാട്ടുകുലവനെന്നറിയപ്പെടാൻ തുടങ്ങി.
യാത്രാ പ്രിയനായ കുലവൻ വടക്കോട്ട് യാത്ര ചെയ്ത്  കേളന്റെ വീട്ടിലെത്തി.
കുലവന്റെ ദൈവിക ശക്തി തിരിച്ചറിഞ്ഞ കേളൻ തൊണ്ടച്ച നെന്നു വിളിച്ചു സൽക്കരിച്ചു.
ഇതിനെ അനുസ്മരിക്കുന്നതാണ്  കണ്ടനാർ കേളൻ തെയ്യത്തിന്റെ ബപ്പിടൽ ചടങ്ങ്.
കോട്ടപ്പാറ വീട്ടിൽ വയനാട്ടു കുലവൻ വാണിരുന്ന കാലത്ത് തറവാട്ടിൽ അതി ഭക്തനായ കുഞ്ഞിക്കോരൻ എന്ന കാരണവർ ജീവിച്ചിരുന്നു.
കുഞ്ഞിക്കോറനെ അമരക്കാരനാക്കി കുലവൻ കൂടെ ചേർത്തു് കോരച്ചൻ തെയ്യ മാക്കി.
കാരണവർ മരിച്ചപ്പോൾ കാരണവരേയും ഈ തറവാട്ടിൽ തെയ്യമാക്കി സങ്കൽപ്പിക്കുന്നു.
ഈ ദൈവം വാണവർകോട്ടയിൽ എഴുന്നള്ളിയതായും, ദൈവത്തിന്റെ കോലം കെട്ടിയാടണമെന്നും അവിടുത്തെ വാഴുന്നവർക്ക് സ്വപ്നമുണ്ടായി.
അപ്രകാരമാണ് വയനാട്ടുകുലവൻ തെയ്യം കെട്ടിയാടാൻ തുടങ്ങിയതത്രെ.
വയനാട്ടുകുലവന്റെ ഉരിയാട്ടം അതീവ രസകരമാണ്.
തമാശരൂപത്തിൽ ഗൌരവമായ കാര്യങ്ങൾ പറയുന്ന ശൈലിയാണ് വയനാട്ടുകുലവന്റേത്.
“ കണ്ണും കാണൂല്ല,
ചെവിയും കേക്കൂല തൊണ്ടച്ചന്
എന്നാൽ കരിമ്പാറമേൽ കരിമ്പനിരിയുന്നത് കാണാം,
നെല്ലിച്ചപ്പ് കൂപത്തിൽ വീഴുന്നത് കേൾക്കാം ”
വളരെ അർത്ഥവത്തായ ഇത്തരം വാചകങ്ങളാണ് ഭക്തർക്ക് അനുഗ്രഹം നൽകികൊണ്ട് വയനാട്ടുകുലവൻ തെയ്യം പറയാറ്.
പൊയ്ക്കണ്ണ്, മുളം ചൂട്ട്, ചെറിയ തിരുമുടി, മുഖമെഴുത്ത് വട്ടക്കണ്ണിട്ട്, വട്ടത്തിലുള്ള മുഖമെഴുത്ത് ഇതൊക്കെയാണ് വേഷവിതാനം.
ആചാരം വയനാട്ടു കുലവൻ തെയ്യം
കണ്ണൂർ ജില്ലയിലെ പലഭാഗങ്ങളിലും എല്ലാ വർഷവും വയനാട്ടുകുലവൻ തെയ്യം കെട്ടിയാടുമെങ്കിലും, കാസർഗോഡ് ജില്ലയിൽ വയനാട്ടുകുലവൻ ദൈവ കെട്ട് വളരെ വർഷം കൂടുമ്പോൾ മാത്രമേ ആഘോഷിക്കാറുള്ളൂ.
പെരുങ്കളിയാട്ടം പോലെ വമ്പിച്ച ഒരു പരിപാടിയായാണ് വയനാട്ടുകുലവൻ ദൈവ് കെട്ട് നടക്കുക.
3 ദിവസങ്ങളായി നടക്കുന്ന ദൈവം കെട്ടിന് മുന്നോടിയായി മറയൂട്ട് , കൂവം അളക്കൽ, അടയാളം കൊടുക്കൽ അതിനു ശേഷം കലവറ നിറക്കൽ തുടങ്ങിയ പരിപാടികൾ ഉണ്ടാവും.
കലവറ നിറച്ചാൽ തേങ്ങ, പച്ചക്കറികൾ, കായക്കുലകൾ എന്നിവ നാട്ടുകാർ എത്തിയ്ക്കും.
അരി മാത്രമെ വാങ്ങുകയുള്ളു.
വിവിധ സംഘങ്ങളായി കാട്ടിലേക്ക് നായാട്ടിനു പോകുകയും കാട്ടുപന്നിപോലുള്ള കാട്ടുമൃഗങ്ങളെ വേട്ടയാടി കൊണ്ടുവരികയും ചെയ്യും.
വളരെ അനുഷ്ഠാനങ്ങളോടു കൂടിയാണ് ഇത്തരം ചടങ്ങുകൾ നടത്തുക.
ഇത്തരം മൃഗനായാട്ട് കേരള സർക്കാർ ഔദ്യോഗികമായി നിരോധിച്ചിട്ടുണ്ടെങ്കിലും ഇന്നും നിർബാധം തുടരുന്നുണ്ട് , , .
കാർന്നോൻ, കോരച്ചൻ, കണ്ടനാർകേളൻ തുടങ്ങിയ തെയ്യങ്ങൾ കെട്ടിയാടിയ ശേഷമാണ് വയനാട്ടുകുലവൻ തെയ്യം വരുന്നത്.
പ്രമാണം:തൊണ്ടച്ചൻ തെയ്യം പന്തവുമായി.jpg വയനാട്ടു കുലവൻ തെയ്യം കലവറ നിറയ്‌ക്കൽ വയനാട്ടു കുലവൻ
മൂന്നു ദിവസങ്ങളിലായാണ് തെയ്യം കെട്ടിയാടുന്നത്.
കലവറ നിറയ്ക്കൽ അതിനു മുന്നോടിയായി നടക്കുന്ന ഒരു ചടങ്ങാണ്.
മൂന്നു ദിവസങ്ങളിലും അവിടെ എത്തുന്നവർക്ക് ഉച്ചയ്‌ക്കും രാത്രിയിലും അന്നദാനം ഉണ്ടായിരിക്കും.
ഇതിനാവശ്യമായ പച്ചക്കറികളും അരിസാധനങ്ങളും മറ്റും മുൻകൂട്ടി കലവറയിൽ എത്തിക്കുന്ന ചടങ്ങാണ് കലവറനിറയ്‌ക്കൽ.
ഒരു പ്രത്യേക ദിവസം തെരഞ്ഞെടുത്ത് നാടിന്റെ വിവിധ ഭാഗങ്ങളിൽ നിന്നായി ഭക്തജനങ്ങൾ ഒന്നിച്ച് സാധനസാമഗ്രികൾ കൊണ്ടുവരുന്ന ചടങ്ങാണിത്.
ചെണ്ടമേളത്തോടെ വരിവരിയായി സ്ത്രീജനങ്ങളാണ് ഈ ചടങ്ങിനു മുന്നിട്ടിറങ്ങുന്നത്.
അവലംബം കളിയാട്ടം, സി.എം.എസ്.ചന്തേര നാടൻ പാട്ടു മഞ്ജരി, ഡോ.എം.വി.വിഷ്ണു നമ്പൂതിരി തെയ്യത്തിലെ ജാതിവഴക്കം, ഡോ.സഞ്ജീവൻ അഴീക്കോട് കെ. വിനോദ് ചന്ദ്രൻ, മാതൃഭൂമി കാഴ്ച സപ്ലിമെന്റ്, ഡിസംബർ 3, 2010 ↑ |വയനാട്ടുകുലവൻ വരവായി: മലയോരത്ത് നായാട്ടു സംഘങ്ങൾ ഉണർന്നു- e-visionnews ↑ |kasargodvartha.com ↑ |ബപ്പിടലിന് മൃഗബലി വേണം: ഹിന്ദു സംഘടനകൾ- http://malayalam.webdunia.com
വയനാടൻ ആരകൻ ഇംഗ്ലീഷ് വിലാസം https://ml.wikipedia.org/wiki/Mastasambas_malabaricus